TATA PANGIBADAH MINGGU (MINGGU BIASA IV) MINGGU, 7 FEBRUARI 2021 GKJ BOYOLALI 1. WEKDAL TIDHEM 2. VOTUM LAN SALAM (PS) pasamuwan jumeneng- PS Psw : Sumangga Pangibadah Minggu punika kita sengker kanthi pangaken : Sang Yehuwah ingkang nitahaken langit lan bumi punika tuking pitulungan kita. Sih rahmat lan tentrem rahayu saking Allah, Rama kita lan Gusti Yesus Kristus wonten ing panjenengan (kita) sadaya. : (ngrepekaken KPJ 464a Amin, Amin, Amin) pasamuwan lenggah- 3. KIDUNG PAMUJI (PS) = KPJ 32 : 1 SWAWI SAMI MUJI ALLAH 1 Swawi sami muji Allah, Pangeran, Mahawlas. Kang tansah ngluberken berkah, Pangeran Mahawlas. Rinten dalu datan kendhat, Tansah njangkung mring pra umat. Swawi muji Kang Murbengrat, Pangeran Mahawlas. 4. PANGAKENING DOSA (PRDT 1) Prdt 1 : (maos Mateus 22 : 37-40) Sumangga kanthi andhap asor, kita ngakeni dosa lan kalepatan kita wontening ngarsanipun Gusti sarta nyuwun pangapuntenipun saha mratobat. Kita uningakaken panelangsa kita kanthi ngrepekaken KPJ 55 : 1 KULA TYANG DOSA 5. KIDUNG PANELANGSA (PRDT 1) = KPJ 55 : 1 KULA TYANG DOSA 1 Kula tyang dosa klangkung ageng, rinentahan palimirma. Punika ngeram-eramaken, kawula sewu tan nyana. Mangke tan wonten paniksa, mangke tan wonten paniksa. Ming rumentah ing sih mirma, mring rumentah ing sih mirma. 6. PAWARTOS SIH RAHMAT (PS) = JABUR 103 : 3 -5 7. PITEDAH GESANG ANYAR (PS) = 1 PETRUS 5 : 7 8. KIDUNG KESANGGEMAN (PS) = KPJ 59 : 1 PINUJIA TANSAH ALLAH MAMIRAH 1 Pinujia tansah Allah Mamirah, Kang gung tresna nira mring salir titah. Tyang dosa duraka sinung apura, Tinebus sing pati temah basuki Refr. Luhurna, mulyakna Gusti Sang Pamarta! Luhurna, mulyakna Pangruwating dosa. Pasrah maring Allah srana pracaya Margining waluya tentrem raharja. 9. PANDONGA SOKUR LAN SYAFAAT (PS) 10. PISUNGSUNG (PRDT 2) 1
Prdt 2 : Sumangga kita sami ngaturaken panuwun dhumateng Gusti, awit sadaya berkahipun ingkang sampun kita tampeni ing sauruting gesang punika. Pangandikanipun Gusti ingkang dados tetales anggen kita ngaturaken pisungsung kapendhet saking IBRANI 13: 15-16 Sumangga kita ngaturaken pisungsung kita kairing KPJ 175 : 1 NENG GUNUNG WAH NENG NGARE 1 Nèng gunung wah nèng ngaré, Gusti Allah ana. Nyanga ngendi paranku, mesthi ana uga. Endi kang dadi dipta lan osiking ati, Kabèh mesthi kapirsaning Allah Hyang Widi. Prdt 2 : Ngunjukaken Pandonga Pisungsung Lan Paladosing Pangandika 11. PALADOSANING PANGANDIKA (PS) a. Pamaosing Kitab Suci : MARKUS 1 : 29-39 (kapungkasan srana pratela pangandikanipun Allah lan dipun gatosaken. Haleluya) : ingkang rahayu inggih tiyang ingkang mirengaken b. Psw : (ngrepekaken KPJ 466 Amin, Haleluya) Amin, haleluya! Amin, Haleluya! Pinuji Paduka! Amin, Haleluya! c. Khotbah : GUSTI MBOTEN NATE SAYAH Pasamuwan ingkang ingkang kinasih Miturut panjenengan, punapa ingkang badhé kelampahan manawi wonten sopir ingkang nalika ngasto kendharaan, ngraosaken sayah lan ngantuk? Temtu punika saèstu mbebayani, awit sopir ingkang sayah lan ngantuk mesthi boten saged ngendhalèni kendharaan kanthi saé. Wusananipun kita mireng pawartos bab kacilakan ing televisi, koran, punapa pawartos online, ingkang nyariyosaken bab kacilakan ing margi. Punika saèstu asring kelampahan ing margi lan kathah ingkang dados korban. Saé para penumpang, kalebet sopir piyambak, para tiyang ing kendharaan sanèsipun lan ugi para tiyang ingkang ngepasi wonten ing pinggir margi, nembé wonten warung, punapa dene griya wonten ing pinggir margi, risak amargi ujug-ujug dipun tabrak. Sayah, lesu, ngantuk, pranyata saged damel cilaka. Kinten-kinten menawi Gusti Allah ingkang nguwaosi lan nindakaken pakaryan ing langit-bumi ngraosaken sayah lan lesu, punapa ingkang badhé kelampahan? Kadospundi kahananipun manungsa menawi Gusti Allah nutup nétranipun lan boten preduli dhateng manungsa? Manawi punika saèstu kelampahan, mesthi gesangipun manungsa lan titah sanèsipun, dalah jagad sakisinipun dados risak. Saestunipun Gusti Allah mboten nate kendel amargi sayah. Ananging Gusti ingkang aktif nindakaken pakaryanipun. Gusti ingkang nunggil kaliyan gesang manungsa saha kersa nindakaken pitulungan tumrap gesang manungsa ingkang ngraosaken panandhang. Gusti ingkang nelakaken welas asih dhateng manungsa saha kuwaosipun ageng anggenipun mulihaken gesang manungsa. Paseksi Injil Markus 1:29-39, badhe negesaken bilih Gusti Allah boten naté nglirwakaken umat kagunganipun. Kacariyosaken Gusti Yésus miwiti peladosan ing tlatah Galilea, kawiwitan saking kitha Kapernaum. Lumantar cariyos peladosanipun Gusti Yésus punika kita dipun èngetaken: Sepisan, Gusti Yésus punika Allah ingkang panguwaosipun ngédab-édabi, ingkang boten naté sayah punapa lesu anggènipun mitulungi manungsa. Ndlajahi désa milang kori, énjing-siyang-dalu anggènipun tansah ingkang sowan mbekta ngulungaken astanipun kanggé paring pitulungan. Sakathahing tiyang sawernaning penyakit, sedaya dipun birat. Makaten ugi tiyang ingkang sami kasurupan dhemit ugi dipun luwari. Ingkang kaping kalih, peladosanipun Gusti Yésus punika ugi mbuktèkaken bilih Gusti Allah saèstu preduli dhateng saben tiyang. Sanadyan boten sami penyakitipun, ènthèng-abot, sakit badan punapa kasurupan sètan, tiyang mlarat punapa sugih, sedaya nampi pangluwaran saking Gusti Yésus. Boten 2
namung ing kitha Kapernaum, malah sumrambah ing kitha sanèsipun, Gusti Yésus rawuh lan paring pitulungan dhateng saben tiyang Pasamuwan ingkang kinasih. Sampun ngantos kita mangu-mangu, punapa malih boten pitados dhateng panguwaosipun Gusti. Sanadyan manungsa saged sayah, lesu, ngantuk, ananging Gusti Allah boten sami kaliyan manungsa. Panjenenganipun boten naté sayah! Gusti Allah ugi boten naté nilar umatipun. Sinaosa taksih wonten ing kahanan pagebluk covid 19 punika ingkang damel gesang kita awrat. Sumangga kita tansah sumendhe pitados pakaryanipun Gusti Allah ingkang kagungan kuwaos badhe tansah ngrimati saha mulihaken gesang kita. Kadosdene Gusti Yesus ngajak para sakabat nindakaken pakaryanipun ingkang mboten mandeg ing kutha Kapernaum ananging sedaya papan wonten ing tanah Galilea. Punika nandhesaken bilih pakaryanipun Gusti kedah dipun babaraken tumrap sedaya tiyang. Gusti Yesus ugi ngajak kita para umatipun supados purun anggenipun mbabar katresanipun Gusti ingkang ngrimati saha mulihaken gesang jagad punika. Sumangga kita, sinten kemawon. Wonten ing karingkihan kita, sumangga kita purun mbabar timbalan punika kanthi nyuwun kekiyatan kaliyan Gusti. Tuladhanipun : Gusti Yesus ingkang ndedonga dhumateng Allah Sang Rama. Punika estunipun kedah dipun raos-raosaken kanthi lebet ing manah kita. kita ingkang sampun dipun tulungi, dipun wilujengaken, dipun rimati, dipun pulihaken dening Gusti kedah nindakaken pakaryanipun Gusti lumantar gesang kita. Punapa kemawon kawontenan kita, sumangga kita nindakaken timbalan kita. Supados Gusti Allah ingkang mboten nate sayah tansah nindakaken pakaryan tansah dipun babaraken lumantar gesang kita. Satemah lumantar gesang kita amsanipun Gusti kaluhuraken. Amin d. Wekdal tidhem e. Donga Rama Kawula pasamuwan jumeneng- 12. KIDUNG PUNGKASANING PANGIBADAH (PS) KPJ 124 : 1 KULA SESTU NDHEREK GUSTI 1 Kula sèstu ndhèrèk Gusti kang jumeneng Panutan. Tetep setya dugèng janji, tan wigih karibedan. Refr. Dhuh nyawaku, ja kwatir; Gusti tan éwah gingsir. Tut wuria salaminya ing satindaké Gusti. 13. PANGAKEN PITADOS RASULI (PRDT 2) 14. BERKAH PS : Sih rahmatipun Gusti Yesus saha sihipun Gusti Allah tuwin patunggilanipun Sang Roh Suci wonten ing para sedherek. Amin. pasamuwan lenggah- 3